**З А П О В Е Д**



На основание чл. 25, ал. 4 от Закона за администрацията, чл. 9, ал. 5 и чл. 26, ал. 7, т. 1 и 2 от Закона за управление на средствата от Европейските фондове при споделено управление (Загл. изм. - ДВ, бр. 51 от 2022 г., в сила от 01.07.2022 г.) (ЗУСЕФСУ), както и § 70 от Преходни и заключителни разпоредби към Закона за изменение и допълнение на ЗУСЕСИФ (Обн. ДВ, бр. 51 от 2022 г.), Решение № 792 на Министерски съвет от 17 декември 2013 г. за определяне на органи, отговорни за управлението, контрола, координацията и одита на Европейските структурни и инвестиционни фондове и други инструменти и инвестиции на Европейския съюз през периода 2014 – 2020 г., Заповед № РД09-170 от 13.02.2023 г. на министъра на земеделието и одобрен доклад № ……………..………..…..на директора на дирекция „Развитие на селските райони“

**НА Р Е Ж Д А М:**

**І.** Изменям Заповед № РД09-399 от 19.04.2021 г., изменена със Заповед № РД09-639 от 21.06.2021 г., Заповед № РД09-387 от 30.03.2022 г. и Заповед № РД09-1027 от 12.09.2022 г. на заместник-министъра на земеделието и ръководител на Управляващия орган на Програма за развитие на селските райони за периода 2014 – 2020 г. (ПРСР 2014 – 2020 г.) както следва:

**1.** В Приложение № 1 – Условия за кандидатстване по процедура чрез подбор на проектни предложения № BG06RDNP001-4.012 по подмярка 4.1 „Инвестиции в земеделски стопанства“ от мярка 4 „Инвестиции в материални активи“ от ПРСР 2014 – 2020 г. се правят следните изменения:

1.1. Раздел 8. „Общ размер на безвъзмездната финансова помощ по процедурата“ се изменя така:

„**8. Общ размер на безвъзмездната финансова помощ по процедурата:**

|  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- |
| |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  | | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | | 1. Общият размер на безвъзмездната финансова помощ по настоящата процедура възлиза на 476 007 757,00 лева (курс на превалутиране по Европейска централна банка 1:1.9558, закръгление до цяла единица).     |  |  |  | | --- | --- | --- | | **Общ размер на безвъзмездна финансова помощ** | **Средства от Европейски фондове** | **Национално съфинансиране** | | 476 007 757 лева | 421 529 797 лева | 54 477 960 лева | | 243 382 635 евро | 215 528 069 евро | 27 854 566 евро | | 100 % | - | - |   Разпределението по източници на финансиране е както следва:   |  |  |  | | --- | --- | --- | | **Общ размер на безвъзмездна финансова помощ** | **Средства от Европейския земеделски фонд за развитие на селските райони (ЕЗФРСР)** | **Национално съфинансиране** | | 345 516 781 лева | 291 038 821 лева | 54 477 960 лева | | 176 662 635 евро | 148 808 069 евро | 27 854 566 евро | | 100 % | 85 % \* | 15 % |  |  |  |  | | --- | --- | --- | | **Общ размер на безвъзмездна финансова помощ** | **Средства от Инструмент на Европейския съюз за възстановяване (European Union Recovery Instrument – EURI)** | **Национално съфинансиране** | | 130 490 976,00 лева | 130 490 976,00 лева | 0,00 лева | | 66 720 000,00 евро | 66 720 000,00 евро | 0,00 евро | | 100 % | 100 % | 0 % |   \* Посоченият интензитет на средствата от ЕЗФРСР са индикативни, тъй като подпомогнатите проектни предложения по подмярка 4.1 „Инвестиции в земеделски стопанства“ допринасят за постигане на три от приоритетите за развитие на селските райони. | |

1.2 в раздел 14.2. „Условия за допустимост на разходите“ се създава точка 17.6 със следното съдържание:

„17.6. В случаите по т. 17.1, когато след одобрение на проектното предложение размерът на одобрената БФП е по-малка или равна на 50 на сто от одобрената обща стойност на проектното предложение, за допустими се признават и разходите, за които е избран изпълнител чрез три оферти и е сключен договор с него преди сключване на административния договор. Това условие не се отнася за случаите по т. 17.4. и т. 17.5.“

**2.** В Приложение № 2 – Условия за изпълнение на одобрени проекти по процедура чрез подбор на проектни предложения № BG06RDNP001-4.012 по подмярка 4.1 „Инвестиции в земеделски стопанства“ от мярка 4 „Инвестиции в материални активи“ от ПРСР 2014 – 2020 г. се правят следните изменения:

2.1. в част А. „Техническо изпълнение на проектите“, Раздел II „Критерии за допустимост, критерии за оценка ангажименти и други задължения на бенефициентите“, подраздел „Ангажименти и други задължения на бенефициентите“:

2.1.1. точка 2 се изменя така:

„2. Бенефициент, който не е възложител по Закона за обществените поръчки, провежда процедури за избор на изпълнител по реда на глава четвърта от ЗУСЕСИФ и ПМС № 160 от 2016 г.:

- Когато размерът на одобрената безвъзмездна финансова помощ (съгласно т. 17.1 от раздел 14.2. „Условия за допустимост на разходите“ от Условията за кандидатстване) е по-голяма от 50 на сто от одобрената обща стойност на проектното предложение във формуляра за кандидатстване в ИСУН 2020, за разходи с прогнозна стойност за:

• строителство, в т.ч. съфинансирането от страна на бенефициента, без ДДС, равна или по-висока от 50 000 лв.;

• доставка или услуга, в т.ч. съфинансирането от страна на бенефициента, без ДДС, равна или по-висока от 30 000 лв.

- За разходите за закупуване на софтуер като самостоятелен разход без разходи за материални инвестиции, за които този софтуер ще бъде използван, независимо от размера на одобрената финансова помощ.

- За разходите за закупуване на конфигурация от софтуер и материални инвестиции, за които този софтуер ще бъде използван, при която стойността на софтуера е над 50 на сто от общата стойност на конфигурацията, кандидатите задължително провеждат процедура за избор на изпълнител по реда на ПМС № 160/2016 г. независимо от размера на заявената финансова помощ.“.

2.1.2. точка 10.7 се отменя.

2.2. В приложение 9 „Образец на административен договор възложители ЗОП и ПМС 160“:

2.2.1 в чл. 2, ал. 3, т. 3 накрая се добавя „с изключение на случаите по т. 17.6 от раздел 14.2. „Условия за допустимост на разходите“ от Условията за кандидатстване“.

2.2.2 в чл. 14, ал. 8 думите „и бенефициентът е осигурил възможност за събиране на данни в електронен дневник на стопанството, който да бъде цифрово достъпен за ДФ „Земеделие“ се заличават.

2.3. В приложение 9 „Образец на административен договор невъзложители“, в чл. 14, ал.8 думите „и бенефициентът е осигурил възможност за събиране на данни в електронен дневник на стопанството, който да бъде цифрово достъпен за ДФ „Земеделие“ се заличават.

**II.** Заповедта и изменените с нея документи да се публикуват в Информационната система за управление и наблюдение на средствата от Европейските структурни и инвестиционни фондове (ИСУН 2020) и на интернет страницата на Министерството на земеделието.

Настоящата заповед подлежи на оспорване пред Административен съд София-град в 14-дневен срок от публикуването ѝ в ИСУН 2020 и на интернет страницата на Министерството на земеделието.

**РЪКОВОДИТЕЛ НА**

**УПРАВЛЯВАЩИЯ ОРГАН**

**НА ПРСР 2014-2020 Г.:**

